**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**«ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՄԱՍԻՆ»**

**ՕՐԵՆՔՈՒՄ ՓՈՓՈԽՈՒԹՅՈՒՆ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** «Քաղաքացիական ծառայության մասին» 2018 թվականի մարտի 23-ի ՀՕ-205-Ն օրենքի (այսուհետ՝ Օրենք) 9-րդ հոդվածը լրացնել նոր՝ 7-րդ մասով.

«7. Կենտրոնական ընտրական հանձնաժողովի աշխատակազմում մրցույթը կազմակերպում և անցկացնում է Կենտրոնական ընտրական հանձնաժողովը:»։

**Հոդված 2.** Օրենքի 10-րդ հոդվածի 22-րդ մասը շարադրել նոր խմբագրությամբ.

«22. Մրցույթ անցկացնելու կարգը սահմանում է Կառավարությունը։ Մարդու իրավունքների պաշտպանի աշխատակազմում մրցույթ անցկացնելու կարգը սահմանում է Մարդու իրավունքների պաշտպանը, իսկ Կենտրոնական ընտրական հանձնաժողովի աշխատակազմում՝ Կենտրոնական ընտրական հանձնաժողովը:»։

**Հոդված 3.** Օրենքի 33-րդ հոդվածը լրացնել նոր՝ 1.2-րդ մասով.

«1.2. Կենտրոնական ընտրական հանձնաժողովի աշխատակազմում քաղաքացիական ծառայողների էթիկայի հանձնաժողովը ձևավորվում է Հայաստանի Հանրապետության ընտրական օրենսգրքով սահմանված կարգով»։

**Հոդված 4.** 1.Սույն օրենքն ուժի մեջ է մտնում 2024 թվականի հունվարի 1-ից։

2. Սույն օրենքը ստորագրվելուց և հրապարակվելուց հետո՝ մինչև 2024 թվականի հունվարի 1-ը, Կենտրոնական ընտրական հանձնաժողովը հաստատում է Կենտրոնական ընտրական հանձնաժողովի աշխատակազմում քաղաքացիական ծառայության թափուր պաշտոն զբաղեցնելու համար մրցույթ անցկացնելու կարգը։